钦定古今图书集成/方舆汇编/职方典/第1340卷 > 潮州府古迹考二〈府志未载古迹〉
## 钦定古今图书集成/方舆汇编/职方典/第1340卷 > 潮州府古迹考二〈府志未载古迹〉

明一统志

本府

废梅州　在程乡县南。汉置恭州。宋改梅州。元因之，明时省。

“熙春园　” 故址在西湖山北。

揭阳楼　在东山，唐韩愈建。

凤山楼　在金山楼下，有古瀛洞天前绘列仙，后傍城叠石，汲水为流觞。左右有“凝凉” 、“延光” 二亭。

仰韩阁　在府城东济川桥左。元至正中，通判乔贤能建。

清平阁　在潮阳县练江沙堤上。宋尚书王大宝建。

“清心堂　” 在府治后堂侧。

“万卷堂　” 在府治后堂侧。

文惠堂　“在府治后。” 宋景定中，通判陈应斗建，以祀陈尧佐。

“回澜堂　” 在金山东。

“得要” 、“临清” 二亭　在金山东，对峙回澜堂之下。韩山亭　在韩山上。唐韩愈游览之所，旧名“侍郎亭。” 元延祐中，张处恭改建。

水帘亭　在东山。泉流四垂如帘，潴为涧，屈曲绕亭下，可流觞以饮。

锦江亭　在程乡县东。元至正中建，旧名“济川亭。”

凤台　在金山。相传昔有凤凰翔集台上，故名。“摧锋寨　” ，在金山北，故址今为民居。

海门寨　，在海阳县。宋时置，有海门等三寨。